# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 06

от 17.03.2021 г.

**Р Е Ш Е Н И Е**

**№ КЗЗ – 06**

**от 17 март 2021 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава площадка за проектиране, с която се засяга около 3 000 кв.м земеделска земя, четвърта категория, неполивна, общинска собственост, за изграждане на обект: „Инженерно-техническо инфраструктура – резервоар за вода и помпена станция за захранване на линия за изкуствено заснежаване”, поземлен имот с идентификатор 12574.43.34 по КККР на гр. В., местност „При реката“, община В., област В., при граници, посочени в приложената скица.

**2.** Утвърждава трасе за проектиране, с което се засяга около 1 156 кв.м. земеделска земя от седма категория, неполивна, собственост на община Б. и частна собственост, за нуждите на община Б., за изграждане на обект: „Нова улица от о.т. 1 до о.т. 8, местност „Топлишка река“”, поземлен имот с идентификатор 02837.9.454 и части от поземлени имоти с идентификатори 02837.9.402 и 02837.9.451 по КККР на гр. Б., местност „Топлишка река“, община Б., област П., при граници, посочени в приложените скици и ПУП-Парцеларен план.

**3.** Утвърждава трасе за проектиране, с което се засяга около 15 510 кв.м. земеделска земя, от която 12 759 кв.м. седма категория и 411 кв.м. девета категория, неполивна, собственост на община Б. и частна собственост, за нуждите на община Б., за изграждане на обект: „Улици от о.т. 1001 до о.т. 1047 и УПИ I и УПИ II – за паркинги”, в землището на гр. Б., местност „Пейчинова Тумба“, община Б., област П., при граници, посочени в приложения ПУП-ПП и регистър на засегнатите имоти, неразделна част от настоящото решение.

**4.** Утвърждава трасе за проектиране, с което се засяга общо около 10773 кв. м земеделска земя, от която 4648 кв. м земеделска земя пета категория и 6127 кв. м земеделска земя шеста категория, неполивна, частна и общинска собственост, за изграждане на обект: „Велоалея за споделено велосипедно и пешеходно движение от км 195+190 по километража на път I-1 Б. – В. до км 196+577 (чешма) етап I", съгласно приложения регистър на засегнатите имоти в землищата на гр. Б. и с. В., местности „Параданското“ и „Чеканица“, община Б., област С., при граници, посочени в приложения регистър на засегнатите имоти и проект на ПУП – ПП.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**5.** На общо 1 156 кв.м. земеделска земя, седма категория, неполивна, собственост на община Б. и частна собственост, за нуждите на община Б., за изграждане на обект: „Нова улица от о.т. 1 до о.т. 8, местност „Топлишка река“”, поземлен имот с идентификатор 02837.9.454 и части от поземлени имоти с идентификатори 02837.9.402 и 02837.9.451 по КККР на гр. Б., местност „Топлишка река“, община Б., област П., при граници, посочени в приложените скици и влязъл в сила ПУП-ПП.

На основание чл. 30, ал. 4 от ЗОЗЗ за площта от 1 035 кв.м. земеделска земя, общинска собственост, такса не се дължи. За площта от 121 кв.м. земеделска земя, частна собственост инвеститорът на обекта да заплати на основание чл. 30, ал. 1 от ЗОЗЗ, такса по чл. 8, т. 4 на тарифата в размер на 6,78 лева.

**6.** На общо 15 510 кв.м. земеделска земя, от която 12 759 кв.м. седма категория и 411 кв.м. девета категория, неполивна, собственост на община Б. и частна собственост, за нуждите на община Б., за изграждане на обект: „Улици от о.т. 1001 до о.т. 1047 и УПИ I и УПИ II – за паркинги”, в землището на гр. Б., местност „Пейчинова Тумба“, община Б., област П., при граници, посочени в приложения влязъл в сила ПУП-ПП и регистър на засегнатите имоти, неразделна част от настоящото решение.

На основание чл. 30, ал. 4 от ЗОЗЗ за площта от 12 759 кв.м. земеделска земя, общинска собственост, такса не се дължи. За площта от 2 751 кв.м. земеделска земя, частна собственост, инвеститорът на обекта да заплати на основание чл. 30, ал. 1 от ЗОЗЗ, такса по чл. 8, т. 4 на тарифата в размер на 140,90 лева.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**